

VLADA REPUBLIKE HRVATSKE

Zagreb, 22. ožujka 2023.

|  |  |
| --- | --- |
| Predlagatelj: | Ministarstvo financija |
| ­­­­­­­­­­­­­­­­­­­­­­­­­­­­­­­­­ |  |

|  |  |
| --- | --- |
| Predmet: | Prijedlog odluke o preraspodjeli sredstava planiranih u Državnom  proračunu Republike Hrvatske za 2023. godinu |

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_2023. donijela

**O D L U K U**

**O PRERASPODJELI SREDSTAVA PLANIRANIH U DRŽAVNOM**

**PRORAČUNU REPUBLIKE HRVATSKE ZA 2023. GODINU**

**I.**

Ovom Odlukom Vlada Republike Hrvatske preraspodjeljuje sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu (Narodne novine, broj 145/22) u svrhu provedbe članka 74. i članka 89. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23) te radi realizacije ostalih poslova potrebnih za provedbu predmetnog zakona. Sredstva se također preraspodjeljuju u svrhu provedbe Odluke o dodjeli jednokratne novčane pomoći osobama u privremenom smještaju za stradale u potresu KLASA: 022-03/23-04/98, URBROJ: 50301-05/16-23-3 od 16. ožujka 2023. godine.

**II.**

Sredstva iz točke I. ove Odluke preraspodijelit će se prema tabeli kako slijedi:





**III.**

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2023. godinu.

**IV.**

Ova Odluka stupa na snagu danom donošenja, a objavit će se u »Narodnim novinama«.

Klasa:

Ur. Broj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Prijedlogom odluke preraspodjeljuju se sredstva unutar razdjela 076 Ministarstvo prostornoga uređenja, graditeljstva i državne imovine u Državnom proračunu Republike Hrvatske za 2023. godinu u ukupnom iznosu od 30.904.744 eura u svrhu provedbe članka 74. i članka 89. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije („Narodne novine“, broj 21/23) te radi provedbe ostalih poslova potrebnih za provedbu predmetnog zakona. Sredstva se također preraspodjeljuju u svrhu provedbe Odluke o dodjeli jednokratne novčane pomoći osobama u privremenom smještaju za stradale u potresu KLASA: 022-03/23-04/98, URBROJ: 50301-05/16-23-3 od 16. ožujka 2023. godine.

Navedena preraspodjela provodi se temeljem članka 11. stavka 4. Zakona o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije, sukladno kojemu se sredstva za provedbu ovoga Zakona i saniranje posljedica potresa mogu odlukom Vlade, ako za to postoji mogućnost i sukladno potrebi, tijekom proračunske godine osiguravati preraspodjelom bez ograničenja odnosno u iznosu većem od propisanoga zakonom kojim se uređuje proračun.

Preraspodjelom se u okviru financijskog plana razdjela 076 Ministarstvo prostornoga uređenja, graditeljstva i državne imovine osiguravaju sredstva u iznosu od 30.904.744 eura na pozicijama glave 07605 Ministarstvo prostornoga uređenja, graditeljstva i državne imovine.

Potrebna sredstva osiguravaju se smanjenjem rashoda na pozicijama izvora 11 Opći prihodi i primici u okviru aktivnostima A538087 – SANACIJA ŠTETA UZROKOVANIH POTRESOM NA PODRUČJU GRADA ZAGREBA I OKOLICE te A761079 – OBNOVA KONSTRUKTIVNIH OŠTEĆENJA NAKON POTRESA ZAGREBAČKE ŽUPANIJE, SISAČKO-MOSLAVAČKE I KARLOVAČKE ŽUPANIJE NA OBJEKTIMA U PRIVATNOM VLASNIŠTVU dok se povećavaju rashodi na pozicijama istog izvora u okviru tekućeg projekta T761081 – ODRŽAVANJE MOBILNIH KUĆICA ZA PRIVREMENO STAMBENO ZBRINJAVANJE i kapitalnog projekta K551031 – STAMBENO ZBRINJAVANJE NA PODRUČJIMA POGOĐENIM POTRESOM.